OpenLLM-France/wikimedia huggingface dataset:
# Jack MacGowran

John Joseph MacGowran (Dublin, 1918ko urriaren 13a - New York, 1973ko urtarrilaren 31a), irlandar zinema eta antzerkiko aktore bat da.

## Filmografia hautatua

* No Resting Place (1951) – Billy Kyle
* The Quiet Man (1952) – Ignatius Feeney
* The Gentle Gunman (1952) – Patsy McGuire
* Time Bomb (1953) – Hoteleko bizarduna (krediturik gabe)
* The Titfield Thunderbolt (1953) – Vernon Crump
* Raiders of the River (1956) – Alf Barber
* Jacqueline (1956) – Campbell
* Sailor Beware! (1956) – Toddy (krediturik gabe)
* The Rising of the Moon (1957) – Mickey J. – poitín ekoizlea (1. atala)
* Manuela (1957) – Tommy
* Rooney (1958) – Joe O'Connor
* She Didn't Say No! (1958) – William Bates
* Behemoth the Sea Monster (1959) – Sampson doktorea, paleontologoa
* Darby O'Gill and the Little People (1959) – Phadrig Oge
* The Boy and the Bridge (1959) – Market Porter
* Blind Date (1959) – Postaria
* Two and Two Make Six (1962) – Gaueko langilea
* Captain Clegg (1962) – Izututako gizona
* Mix Me a Person (1962) – Terence
* The Brain (1962) – Furber
* Tom Jones (1963) – Partridge
* The Ceremony (1963) – O'Brian
* Lord Jim (1965) – Robinson
* Young Cassidy (1965) – Archie
* Doctor Zhivago (1965) – Petya
* Cul-de-sac (1966) – Albie
* How I Won the War (1967) – Juniper
* The Fearless Vampire Killers (1967) – Abronsius irakaslea
* Wonderwall (1968) – Oscar Collins irakaslea
* Age of Consent (1969) – Nat Kelly
* Start the Revolution Without Me (1970) – Jacques
* The Yin and the Yang of Mr. Go (1970) – Leo Zimmerman
* King Lear (1971) – Ergela
* A Day at the Beach (1972) – Bildumatzailea
* The Exorcist (1973) – Burke Dennings (filmaren amaiera)

## Kanpo loturak

* IMDBko fitxa irakurgai (Ingelesez)
* Datuak: Q1388853
* Multimedia: Jack MacGowran / Q1388853
# Jack López

Jack López,, (Rio Piedras, Puerto Rico, 1992ko abenduaren 16a), beisbolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina lortu zuen Ameriketako Estatu Batuetako taldearekin, Japoniaren atzetik eta Dominikar Errepublikaren aurretik.
Taldea, honako hauek osatzen zuten: Shane Baz, Anthony Carter, Brandon Dickson, Anthony Gose, Edwin Jackson, Scott Kazmir, Nick Martinez, Scott McGough, David Robertson, Joe Ryan, Ryder Ryan, Simeon Woods Richardson, Tim Federowicz, Mark Kolozsvary, Nick Allen, Eddy Alvarez, Triston Casas, Todd Frazier, Jamie Westbrook, Tyler Austin, Eric Filia, Patrick Kivlehan, Jack López eta Bubba Starling-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ Jack Lopez olympedia.org (Ingelesez)

## Kanpo estekak

* Datuak: Q107556401
* Multimedia: Jack López / Q107556401
# Jack LaLanne

Francois Henri "Jack" LaLanne (San Frantzisko, 1914ko irailaren 26a - 2011ko urtarrilaren 23a) Estatu Batuetako kulturista eta nutrizionista izan zen. Hizlari ospetsua, "Fitnessen aitabitxi"tzat hartzen zuten. 1953 eta 1985 artean The Jack LaLanne Show saioa aurkeztu zuen.
* Datuak: Q1677099
* Multimedia: Jack LaLanne / Q1677099
# Jack Lang

Jack Mathieu Émile Lang (Mirecourt, Vosgeak, 1939ko irailaren 2a-) frantziar politikari sozialista da. Kultura ministroa izan da 1981etik 1986ra eta 1988tik 1992ra, Hezkuntza ministroa 1992tik 1993ra eta 2000tik 2002ra eta Blois hiriko alkatea 1989tik 2000ra. Azkenik, Frantziako Biltzar Nazionalaren kidea da Pas-de-Calais ordezkatuz.
Besteak beste, "Festival du Monde" (Nancy) jaialdiaren eta Musikaren Festaren bultzatzaile nagusia eta Europako Antzokien Batasunaren presidentea izan da.

## Kanpo estekak

* (Frantsesez)Blog pertsonala
* Datuak: Q379229
* Multimedia: Jack Lang (French politician) / Q379229
# Jack Marshall

Sir John Ross "Jack" Marshall (Wellington, 1912ko martxoaren 5a - Snape, Suffolk, 1988ko abuztuaren 30a) zeelandaberritar politikaria izan zen. Zeelanda Berriko lehen ministroa izan zen 1972ko otsailetik abendura.
Eskolan kiroletan nabarmendu zen, bereziki errugbian. Zuzenbidea ikasi zuen Wellingtongo Victoria University Collegen eta abokatu bulego batean lan egin zuen aldi batez. Bigarren Mundu Gerraren hasieran Ozeano Bareko hainbat uhartetara bidali zuten , eta gero Ekialde Ertainean eta Europan.
Alderdi Nazionaleko hautagaia izan zen 1946ko hauteskundeetan, eta Parlamentuko kide hautatu zuten. 1949an Estatistika ministro izendatu zuten eta gero Osasun ministro eta Justizia ministro. 1960tik 1972ra lehen ministrorde izan zen Keith Holyoake lehen ministro zen bitartean.
1972ko otsailaren 7an lehen ministro bihurtu zen Holyoakek kargua utzi ondoren. Hamar hilabete geroago, hauteskunde orokorrak galdu eta oposizioko buru bihurtu zen. 1974an Robert Muldoonen aurka galdu zuen hauteskundeetan alderdiaren lidergoagatik.
Hezibidea eta adeitasuna izan zituen ezaugarri eta "Gentleman Jack" izena jaso zuen.

## Kanpo estekak

* Datuak: Q284733
* Multimedia: Jack Marshall / Q284733
# Karkaba (Erdi Aroko kale estua)

Karkaba Erdi Aroko hirietan etxeen atzealdean sortzen zuten kale estua da. Etxe abereak eta zaborra biltzen zituzten hor. Hala ere, kalexka horiek funtzio garrantzitsua zuten herrian: horiei esker suteak itzaltzea errazagoa zen eta etxeak argi eta aire iturri gehiago izan zezaten ahalbidetzen zuten.
Erdi Aroko herrigunea gorde duten hainbat herritan, gaur egun ere badira karkabak. Adibidez, Euskal Herriko herri askotako alde zaharretan, badira karkabak Artziniegan, Bilbon, Durangon, Ordizian, Seguran...

## Erreferentziak

* ↑ «82/1996 DEKRETUA, apirilaren 16koa, Artziniegako (Araba) Hirigune Historikoa Kultura Ondasun gisa Monumentu Multzo izendapenaz sailkatzeko eta hura zaintzeko babes arauak ezartzeko dena» Euskal Herriko Agintaritzaren Aldizkaria 1996ko apirilaren 16a (Noiz kontsultatua: 2019-09-17).
* ↑ «SURBISA - Karkabak» www.bilbao.eus (Noiz kontsultatua: 2019-09-17).
* ↑ «Alde Zaharreko hirugarren karkaba konponduko du udalak» Anboto 2015-01-28 (Noiz kontsultatua: 2019-09-17).
* ↑ Peñalba Garmendia, Santiago; Arruabarrena Florez, Manuel. (PDF) Ordiziako Herrigune Historikoa Birgaitzeko Plan Berezia. Ordizia.eus (Noiz kontsultatua: 2019-09-17).
* ↑ Ardixarra Etxea, Erdi Aroko Interpretazio Zentroa: Aurkezpena. GipuzkoakoMuseoak.net (Noiz kontsultatua: 2019-09-17).

## Kanpo estekak

* Datuak: Q97206889
# Karkaba

    Artikulu hau komunari buruzkoa da; musika taldea gaitzat duena beste hau da: «Karkaba (musika taldea)»
    Artikulu hau komunari buruzkoa da; bi etxeren arteko pasabide estua gaitzat duena beste hau da: «Karkaba (Erdi Aroko kale estua)»
Karkaba gorotza eta pixa biltzeko zuloa da.

## Ikus, gainera

* Komun (gela)
* Bainugela
* Komunontzi
* Ur zikin

## Kanpo estekak

* Datuak: Q5615741
* Multimedia: Latrines / Q5615741
# Karkara

Karkara Aia eta Orioko herri aldizkaria da, Karkara Kultur Elkarteak argitaratua. Hamabostero banatzen da, eta 3.100 aleko botaldia du. Aldizkariaren 20. urteurrenarekin batera AZTIKER enpresak 2009an egindako azterketaren arabera, 4.700 irakurle ditu, banaketa esparruaren populazioaren %82.
Aldizkaria Topagunea Euskara Elkarteen Federazioko bazkidea da, eta TOKIKOM marka bateratuaren sustatzailea.

## Ikus, gainera

* Euskarazko aldizkarien zerrenda

## Kanpo estekak

* Karkararen edizio elektronikoa
* (PDF) KARKARA aldizkaria: Irakurleak eta iritziak 2009 txostena
* "Tokikom, herri informazio guztia batean"
* Datuak: Q12261293
# Karkara Kultur Elkartea

Karkara Kultur Elkartea Orioko (Gipuzkoa) euskara-elkartea da, 1991ko azaroaren 12an sortua. Helburu hauek ditu: Orion euskararen erabilera sendotzea, euskarazko kultura-ekitaldiak bultzatzea, eta herriko arlo guztietan euskararen erabilera sendotzea. Karkara aldizkaria argitaratzen du, eta 350 laguntzaile inguru ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12261295
# Karkemishko gudua

Karkemishko gudua gudu erabakigarria izan zen Babiloniak Egipto eta Asiriar Inperioaren aurkako gerran. Izan ere, gudu honen ondorioz, azken hau historiatik desagertu zen.
Nabopolasarrek, Asurbanipal asiriarraren heriotza aprobetxatuz, Babilonian boterea hartu zuenean, bi potentzien arteko gerra hasi zen; gatazka honetan, Nabopolasarrek garaipen handiak lortu zituen, k.a. 612an Ninive hiriburua ere hartuz. Hiriburua eta erregea galdurik eta Aššur-uballiṭ II.a buru zutela, asiriarrak Harranera erretiratu ziren, eta Nekao II.a Egiptoko faraoiak, Babilonia indartsuegi baten beldur, errefortzuak bidali zituen.
Hala ere, Sortaldeko errege batzuen matxinadak, horien artean Josias Judeakoa nabarmendu zelarik, egiptoarrak Megiddon borrokatzera behartu zituen, babiloniarrek Harran konkistatzea saihesteko garaiz iristea eragotzi ziena.
Egiptoarrak eta asiriarrak Asiriar Inperioari geratzen zitzaion azken gotorlekuan bildu ziren, Karkemishen, non babiloniarrei borroka egin zieten, orain Nabukodonosor II.a, Nabopolasarren seme eta ondorengoa, buru zutela. Borroka hau, Babiloniaren garaipen erabateko batekin amaitu zen, Asiriar Inperioa historiatik desagerrarazi eta Egipto bere mugetara erretiratzera behartu zuena. Honek, zailtasun handiekin eta Nabukodonosorren zenbait erasori aurre egin ondoren, independentzia mantendu ahal izan zuen.

## Erreferentziak

* ↑ Wiseman, D. J.. (1956). Chronicles of Chaldaean Kings (626-556 B.C.). British Museum: British Museum Publications, Ltd., 99 or..
* ↑ Seidl, Theodor. Carchemish in Near Eastern Historiography and in the Old Testament. .
* ↑ King, Philip J., 1993 Jeremiah: An Archaeological Companion, Westminster/John Knox Press p.22

## Kanpo estekak

* Datuak: Q633560
# Karjalansaari uhartea

Karjala uhartea, Enontekiö udalerri finlandiarrean dagoen uhartea da; hain zuzen, udalerriko "hiriburu" den Hetta herrixkaren hegoaldeko hertzean dagoen Ounasjärvi aintziran.
Antzinatik, bertako samitarrak bertara errituak egitera jotzen zutela uste da, uhartean antzinako biztanleen aztarnak aurkitu direlako.

## Ikus, gainera

| Enontekiö | Hetta herrixka | Ounasjärvi aintzira |

## Erreferentziak

* ↑ Ingurune naturalak

## Kanpo estekak

* Datuak: Q24368722
# Karkaba (musika taldea)

Karkaba, Azpeitian (Gipuzkoa) 2000. urtean sortutako Hardcore eta Punk taldea da. 2000. urtetik, 2010. urtera arte iraun zuen proiektuak. Gaur egun, bi taldekidek Gaitze izeneko taldean jotzen dute, Azpeitiko beste talde bateko baterijolearekin batera, hirukote gisa.

## Taldekideak

* Rober - Ahotsa
* Gorka - Gitarra
* Aleman - Bateria
* Apeto - Bajua

## Diskografia
### Diskak

* Hau pikutara doa (2001, autoekoizpena). Kasetea + Fanzinea
* 75 gramos (2002, DDT, Pozoin Banaketak). Kasetea + Liburuxka + Papela
* Beldurrik Gabe (2008, No Thanks Records, Teletetxo Rekords). LP eta CD formatuan

### Single eta EP-ak

* Karkaba (2005, Tutti Pazzi!! VenganzaCrust ). EP

### Kolaborazioak

* Azpeitia Desegin 1 (2003) CD
* Azpeitia Desegin 2 (2006) Teletetxo Rekords CD
* Txarrantxa 5 Urte (2009) Teletetxo Rekords CD

## Kanpo estekak

* Datuak: Q12261292
# Karkaxa

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Karkaxa edo flema arnas aparatuan sortutako mukia da, berdexka edo horixka izaten dena, katarro eta arnas-aparatuko beste infekzio baten ondorioz sortu eta eztula egitean kanporatzen dena.

## Kanpo estekak

* Datuak: Q3746560
* Multimedia: Bodily fluids / Q3746560
# Karkemish

Karkemish (hititeraz: Kargamiš‎; antzinako grezieraz: Εὔρωπος; latinez: Europus) antzinako hiri-estatua da, gaurko Alepo eskualdean, Sirian. Mesopotamiaren, Siriaren eta Anatoliaren arteko karabana-bidean zegoen, Eufrates ibaia igarotzeko ibi batean. Lehenengo aztarnak Neolito garaikoak dira. Shubiluliuma I.a konkistatzaile hititak hartu zuen hiria (K.a. 1373 inguruan), eta Asiria, Mitanni eta Egiptoren kontra bere inperioa babesteko erabili zuen. Geroago itsasoko herriek konkistatu zuten, eta azkenik Asiriako Sargon II.aren mende geratu zen. Azkeneko gertaera nagusia K.a. 605ean Nabukodonosor II.a Babiloniako erregeak Nekao II.a Egiptoko faraoiaren kontra irabazi zuen gudua izan zen; gudu horren ondorioz, egiptoarrek Siriako lurraldeetatik alde egin zuten.

## Karkemishen erregeak

| Agintaria | Erreinaldia | Oharrak |
| Aplahanda | k. a. 1786 - 1766 | |
| Yatar-Ami | k. a. 1766 - 1764 | Aplahandaren semea |
| Yahdul-Lim | k. a. 1764 - 1745 | Aplahandaren semea |
| Piyassili edo Sharri-Kushukh | k. a. 1315 | Shubiluliuma I.aren semea |
| [...]sharruma | | Piyassilisen semea |
| Shakhurunuwa | | Piyassilisen semea |
| Ini-Teshub I.a | k. a. 1230eko hamarkada | |
| Talmi-Teshub | k. a. 1200 | |
| Kuzi-Teshub | k. a. 1170 | |
| Ini-Teshub II.a | k. a. 1100 | |
| Tudhaliya | k. a. 1100 | |
| Sapaziti | | |
| Uratarhunda | k. a. 1000 | |
| Suhi I | k. a. 975 | |
| Astuwalamanza | | |
| Suhi II | | |
| Katuwa | k. a. 900 | |
| Sangara | k. a. 870-848 | |
| Astiru | k. a. 840 | |
| Yariri (erregeordea) | k. a. 815 | |
| Kamani | k. a. 790 | |
| Sastura | k. a. 760 | |
| Astiru II (?) | |
| Pisiri | k. a. 730eko hamarkada | azken errege, k. a. 717an Sargon II.ak menderatua |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2006-1-27). Antzinateko hirien euskarazko izenak. .
* ↑ D. Hawkins Reallexikon der Assyriologie und Vorderasiatischen Archäologie. Walter de Gruyter (1980).

## Kanpo estekak

* Datuak: Q283680
* Multimedia: Carchemish / Q283680
# John Young Stewart

John Young Stewart (Izen goitia: Jackie Stewart ; Dumbarton, 1939ko ekainaren 11) eskoziar auto-pilotu ohia da.
Laurogeita hemeretzi lasterketan parte hartu zuen eta hogeita zazpi irabazi zituen. Auto-lasterketa modernoen garaiko lehen pilotu profesionala izan zen. Eskozian zenbait urtez automobilismoan aritu ondoren, Europako 3 Formulako lasterketetan parte hartzen hasi zen. 1965ean, 1 Formulako lasterketetan parte hartzen hasi zen, BRM taldearen babespean, eta Italiako Sari Nagusia irabazi zuen, Monzako zirkuituan. Hiru urte geroago, 1968an, munduko txapelketan parte hartu zuen, eta bigarren gelditu zen, Graham Hillen atzetik. Hurrengo urteetan, hiru aldiz irabazi zuen txapelketa hura: 1969, 1971 eta 1973an, hain zuzen. Hamalau urtez parte hartu zuen 1 Formulako probetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3188
* Multimedia: Jackie Stewart / Q3188
# John Woo

John Woo (txinera tradizionalez: 吳宇森; txinera sinplifikatuz: 吴宇森; pinyinez: Wú Yǔsēn; Kantoiko jyutpingez: Ng4 Jyu5-sam1 ; Yale kantonera: Ǹgh Yúhsām; Wade–Giles: Wu$^2$ Yü$^3$-sen$^1$; Guangzhou, 1946ko maiatzaren 1a) txinatar jatorriko zinema zuzendari hongkongdarra da.
Ekintza filmak egin ditu, askotan slow motion teknika erabiliz.

## Filmografia

| Urtea | Filma | Oharra(k) |
| 1968 | Dead Knot | |
| 1968 | Ouran | |
| 1974 | The Young Dragons | |
| 1975 | The Dragon Tamers | |
| 1976 | Princess Chang Ping | |
| 1976 | Hand of Death | |
| 1977 | Money Crazy | |
| 1978 | Hello, Late Homecomers | |
| 1978 | Follow the Star | |
| 1979 | Last Hurrah for Chivalry | |
| 1980 | From Riches to Rags | |
| 1981 | To Hell with the Devil | |
| 1981 | Laughing Times | |
| 1982 | Plain Jane to the Rescue | |
| 1984 | The Time You Need a Friend | |
| 1985 | Run, Tiger, Run | |
| 1986 | Heroes Shed No Tears | |
| 1986 | A Better Tomorrow | |
| 1987 | A Better Tomorrow II | |
| 1989 | The Killer | |
| 1989 | Just Heroes | |
| 1990 | Bullet in the Head | |
| 1991 | Once a Thief | |
| 1992 | Hard Boiled | |
| 1993 | Hard Target | |
| 1996 | Broken Arrow | |
| 1996 | Once a Thief | Telefilma |
| 1997 | Face/Off | |
| 1998 | Blackjack | Telefilma |
| 2000 | Mission: Impossible 2 | |
| 2002 | Windtalkers | |
| 2003 | Paycheck | Also Producer |
| 2008 | Red Cliff: Part I | |
| 2009 | Red Cliff: Part II | |
| 2010 | Reign of Assassins | |
| 2014 | The Crossing | |
| 2015 | The Crossing: Part II | |
| 2017 | Manhunt | |
* Datuak: Q55432
* Multimedia: John Woo / Q55432
# John Wrathall

John James Wrathall (Lancaster, 1913ko abuztuaren 28a - Salisbury, 1978ko abuztuaren 31) rhodesiar politikaria izan zen. Rhodesiako 2. presidentea izan zen 1976tik 1978ra.
Ingalaterran jaioa, kontabilitatea ikasi zuen. 1935ean Rhodesiara emigratu zuen eta hamar urtez lan egin zuen zerga sailean. 1946tik aurrera kontulari lanetan aritu zen Bulawayon.
1949an Bulawayoko udaletxeko kide hautatu zuten eta 1954an parlamentuko kide. 1962an Rhodesiar Frontearen sortzaileetako bat izan zen. Hezkuntza, Osasun eta Finantza ministro ere izan zen.
Ian Smithi boterera igotzen lagundu zion 1964an, eta Rhodesiako Independentziaren Aldebakarreko Adierazpenaren sinatzaileetako bat izan zen 1965eko azaroaren 11n. Finantza ministro gisa, rhodesiar liberaren ordez rhodesiar dolarra jartzeaz arduratu zen.
1976an Rhodesiako presidente hautatu zuten eta bihotzekoak jota hil zen bi urte geroago.
# John Wyclif

John Wyclif (Wycliff edo Wycliffe ere idatzia) (Hipswell, Yorkshire, c. 1320 – Lutterworth, Leicestershire, 1384ko abenduaren 31) teologoa eta Eliza Katolikoaren kritikari ingelesa izan zen, Erreforma Protestantearen aurrekarietakoa.
Eraso egin zion Elizaren dotrina ortodoxoari, transubstantziazioari dagokionari bereziki. Botere sekularrean Aita Santuen esku-hartzea salatu zuen. Biblia eta agustinismora itzultzea defendatu zuen. Are gehiago, nork bere hizkuntzan Biblia entzuteko eskubidearen alde jo zuen. Bere ideiek arrakasta izan zuten hainbat jenderen artean, eta jarraitzaile talde bat, lolardoak, izan zuen. Heretikotzat kondenatu (1380, 1382), eta baztertua utzi zuten. Haren erakutsiak apaiz pobreek zabaldu zituzten, eta eragin handia izan zuten Jan Hus txekiar erreformatzailearengan.
Ingelesezko Bibliaren lehendabiziko itzulpenaren atzean kokatzen dute Wyclif (Wyclifen Biblia deitzen da, hain zuzen ere). De domino divino (1375), De officio regis, De veritate scripturæ (1378), De potestate papæ (1379) ere plazaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/09/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q173893
* Multimedia: John Wycliffe / Q173893
# John Young (astronauta)

John Watts Young (San Frantzisko, Kalifornia, 1930eko irailaren 24a - Houston, Texas, 2018ko urtarrilaren 5a) estatubatuar astronauta izan zen. Ilargia zapaldu zuen Apolo 16 misioan, 1972ko apirilaren 21ean.

## Bizitza

San Frantzisko hirian (Kalifornia) jaio izan zen, nahiz eta Orlandon (Florida) hazi. Ingeniaritza Aeronautikoan lizentziatu zen 1952. urtean, ohore guztiekin Georgia Institute of Technology ikastetxean. Bukatu ondoren, Ameriketako Estatu Batuetako Itsas Armadan sartu egin zen, eta pilotu bihurtu.
John Youngek Ameriketako Estatu Batuetako astronauta karrerarik luzeenetarikoa osatu zuen; NASAn 1962. urtean sartu zen, eta Gemini 3an, Gemini 10ean, Apolo 10ean eta Apolo 16an bidaiatu zuen, besteak beste. 42 urtean, NASArentzat egin astronauta aktiboen zerrendan izan zen; beste bi hamarkadaz NASArentzat lan administratiboak egin ondoren, 2004ko abenduaren 31an erretiratu zen, 74 urterekin.
* Datuak: Q107667
* Multimedia: John Young (astronaut) / Q107667
# John de Lancie

John Sherwood de Lancie, Jr. (Filadelfia, 1948ko martxoaren 20 - ), Estatu Batuetako aktorea da.
Telebistan askotan egin du eta zenbait bideo-jokotarako ahotsa ere jarri du.

## Filmografia

| Urtea | Filma | Pertsonaia | Oharra(k) |
| 1979 | The Onion Field | LAPD Lieutenant #2 | |
| 1990 | Bad Influence | Howard | |
| 1990 | Taking Care of Business | Ted Bradford Jr. | |
| 1991 | The Fisher King | TV Executive | |
| 1992 | The Hand that Rocks the Cradle | Dr. Victor Mott | |
| 1993 | Arcade | Difford | |
| 1993 | Fearless | Jeff Gordon | |
| 1995 | Evolver | Russell Bennett | |
| 1996 | Multiplicity | Ted | |
| 1997 | Trekkies | Himself | |
| 1998 | Saving Private Ryan | Letter-Reader | Ahotsa |
| 1998 | You Lucky Dog | Lyle Windsor | |
| 1999 | Final Run | George Bouchard | |
| 2000 | Woman on Top | Alex Reeves | |
| 2001 | Nicolas | Dr. Fisher | |
| 2001 | Good Advice | Ted | |
| 2002 | The Big Time | | |
| 2007 | Reign Over Me | Nigel Pennington | |
| 2007 | Teenius | Principal Senseman | |
| 2008 | My Apocalypse | Nathan Eastman | |
| 2008 | Pathology | Dr. Quentin Morris | |
| 2009 | Crank: High Voltage | Fish Halman | |
| 2009 | Gamer | Chief of Staff | |
| 2013 | Bronies: The Extremely Unexpected Adult Fans of My Little Pony | Bera | |

## Kanpo estekak

* Datuak: Q550778
* Multimedia: John de Lancie / Q550778
# Julie Lutz

Julie Haynes Lutz (1944) nebulosa planetarioak eta izar bitar sinbiotikoak ikertzen dituen astronomo eta matematikaria da. Lutz Boeing-eko Matematika eta Zientzia Hezkuntzako irakasle ospetsua eta Washington Estatuko Unibertsitateko astronomia programako zuzendaria zen. 2000. urtean Washingtongo Unibertsitatera aldatu zen eta gaur egun han irakasle emeritua da.

## Hezkuntza eta karrera

Julie Haynesek graduko ikasketak egin zituen San Diego Estatuko Unibertsitatean. Urbana-Champaign-eko Illinoisko Unibertsitatean doktoretza lortu zuen, non Thomas E. Lutz astronomiako ikaskidearekin ere ezagutu eta ezkondu zen.
1971n Washington Estatuko irakaslegoarekin bat egin zuen. Washingtonen, Matematika Purua eta Aplikatua Saileko buru izan zen 1992tik 1996ra, eta lehen eta bigarren hezkuntzako eskoletan zientzia-irakaskuntza hobetzen jardun zuen. Ozeano Bareko Astronomia Elkartearen presidentea ere izan zen 1991tik 1993ra.

## Esker onak

Lutz Royal Astronomical Society eta American Association for the Advancement of Science-ko kidea da. 2004an, United Negro College Fund-ek Lutz-i eta bere senarrari, George Wallerstein astronomoari, Presidentearen Saria eman zien, erakundearentzat epe luzerako eta diru-bilketa-jarduerengatik.

## Kanpo estekak

* Datuak: Q49166148
# Julie Payette

Julie Payette (Montreal, Kanada, 1963ko urriaren 20a) kanadar ingeniaria, zientzialaria eta astronauta ohia da. 2017ko urriaren 2tik 2021eko urtarrilaren 21era Kanadako gobernadore nagusia izan zen, herrialdeko 29. gobernadore nagusia.
Payette ingeniaritzan graduduna da Mc Gill eta Torontoko Unibertsitatean. Ikerlari egin zuen lan 1992ra arte. Urte horretan Kanadako Espazio Agentziak Kanadako Astronauta Gorputzeko kide egin zuen. Bi espazio-hegaldi egin zituen: STS-96 eta STS-127 espazio-misioak. Guztira, 25 egun 11 ordu eta 57 minutu igaro ditu espazioan.
* Datuak: Q240769
* Multimedia: Julie Payette / Q240769